છૂટાછવાયાં અને નાનકડાં બિલ્ડિંગોમાંથી લોકો હવે મોટાં-મોટાં હાઉસિંગ કૉમ્પ્લેક્સમાં રહેવા જઈ રહ્યા છે. શહેરના ખાસ કરીને રેસિડેન્શિયલ વિસ્તારમાં આવાં મોટાં હાઉસિંગ કૉમ્પ્લેક્સમાં ક્રાઇમ-રેટ વધી ગયો છે. ચોરી-લબાડી કરવા માટે આ બધી ટૉપ ક્લાસ ઊંચી ઇમારતોને સરળતાથી નિશાન બનાવી લેવાય છે. આ ઉપરાંત કુદરતી આફતો અને આગ જેવી બાબતો પણ પ્રૉપર્ટી અને જીવને જોખમમાં મૂકી દેતી હોય છે. આ બધા થતા નુકસાનમાંથી સ્વજનોને તેમ જ પ્રૉપર્ટીને કેવી રીતે બચાવવા એની ચિંતા સતત આપણા માથે તોળાતી રહે છે અને આ પરિસ્થિતિથી બચવા રેસિડેન્શિયલ સિક્યૉરિટી સિસ્ટમની સખત જરૂર ઊભી થાય છે.